बाद में वे मुंबई की तीन परमार्थ संस्थाओं- मैजिक बस, डोरस्टेप और इंडियाज चाइल्डलाइन के लाभार्थियों और प्रतिनिधियों के बीच आयोजित क्रिकेट मैच को देखने और उसमें भाग लेने के लिए ओवल मैदान पहुंचे। शाम को प्रिंस विलियम और केट एक भव्य स्वागत और रात्रिभोज समारोह में शिरकत करेंगे जिसका आयोजन मुंबई के फिल्म और रचनात्मक उद्योग के योगदान का जश्न मनाने के लिए किया जाएगा। इसमें बॉलीवुड और उद्योग जगत के नामचीन चेहरे शिरकत करेंगे।